1.Sõbralik pikakarvaline ja madalakoivaline isend, leitud hotell "Viru" fuajeest, üsna heas toitumuses, arenenud lihaskonnaga. Vanus umbes 28 aastat, hambumus hea, nahahaigusi ei esine, tundub olevat puhtatõuline. Dokumentideta, kiip  kontrollitud.  2.Varjatud agressiivsusega, kurjade silmadega brünett keskealine isane. Ilmselt halvasti kasvatatud, ehk koguni üldse kasvatuseta. Toodud Vihula vallast, kus magas laiavõralise kuuse all, püksinööbid lahti. Oskamatult kastreeritud, garanteeritult järglasteta. Dokumentideta, kiip kontrollitud.  3.Rahulik pikakasvuline ja priske neljakümne-aastane mees. Riietus korralik, dokumendid tõendavad kodu ja perekonna olemasolu. Seni veel ebaadekvaatne, ütlusi ei suuda anda. Leitud Bling-Bligi  tualettruumist. Ühes jalas must king. Kiipimata.    Pildil laiendavad koomast toibunud mehed varjupaiga ruume. Uus aeg nõuab uusi inimesi!